Un medic din Cluj-Napoca a cerut familiei bolnavului să vorbească doar în limba română, nu în maghiară. S-a ales cu plângere și cu o anchetă. „Am fost supusă umilinței”
Serviciul Județean de Ambulanță Cluj a deschis o anchetă după o sesizare a unei familii de maghiari din municipiul Cluj-Napoca cu privire la comportamentul unui medic de pe ambulanță. Acesta le-ar fi cerut să vorbească numai în limba română în prezența sa, în timp ce trata pacientul, suspectat de AVC.